DE:
425.110
Schulordnung der Bündner Kantonsschule als kantonale Mittelschule am Standort Chur
*
(Schulordnung BKS)
Vom 07.08.2018 (Stand 01.08.2019)
Gestützt auf Art. 45 Abs. 1 der Kantonsverfassung
[1]
sowie Art. 19 des Mittelschulgesetzes
[2]
von der Regierung erlassen am 7. August 2018

RM:
425.110
Urden da scola da la scola chantunala grischuna sco scola media chantunala situada a Cuira
*
(urden da scola SCG)
dals 07-08-2018 (versiun dals 01-08-2019)
Sa basond sin l'art. 45 al. 1 da la constituziun chantunal
[1]
sco er sin l'art. 19 da la lescha davart las scolas medias
[2]
,
relaschà da la regenza ils 7 d'avust 2018

IT:
425.110
Regolamento scolastico della Scuola cantonale grigione quale scuola media superiore cantonale con sede a Coira
*
(Regolamento SCG)
del 07.08.2018 (stato 01.08.2019)
emanato dal Governo il 7 agosto 2018
visti l'art. 45 cpv. 1 della Costituzione cantonale
[1]
nonché l'art. 19 della legge sulle scuole medie
[2]

DE:
1.
Allgemeine Bestimmungen

RM:
1.
Disposiziuns generalas

IT:
1.
Disposizioni generali

DE:
Art. 1
Geltungsbereich
1
Die Schulordnung regelt den Schulbetrieb der Bündner Kantonsschule und gilt für die Schulleitung, die Lehrpersonen, die Mitarbeitenden sowie die Schülerinnen und Schüler.
2
Das Areal der Bündner Kantonsschule umfasst die Schulliegenschaften an den Standorten Halde, Plessur, Sportanlage Sand, Mensa und Mediothek sowie die Verbindungswege zwischen diesen Schulliegenschaften und dem kantonalen Wohnheim Konvikt.

RM:
Art. 1
Champ d'applicaziun
1
L'urden da scola regla il manaschi da la scola chantunala grischuna e vala per la direcziun da la scola, per las persunas d'instrucziun, per las collavuraturas ed ils collavuraturs sco er per las scolaras ed ils scolars.
2
L'areal da la scola chantunala grischuna cumpiglia las immobiglias da scola als lieus Halde, Plessur, implant da sport Sand, mensa e mediateca sco er las vias da colliaziun tranter questas immobiglias da scola e la chasa chantunala da dimora convict.

IT:
Art. 1
Campo d'applicazione
1
Il regolamento scolastico disciplina l'attività scolastica della Scuola cantonale grigione e vale per la direzione scolastica, gli insegnanti, i collaboratori e gli allievi.
2
L'area della Scuola cantonale grigione comprende gli immobili scolastici nelle ubicazioni Halde, Plessur, impianto sportivo Sand, mensa e mediateca nonché i collegamenti tra questi immobili scolastici e il pensionato cantonale Convitto.

DE:
1
Schulleitung, Lehrpersonen, Mitarbeitende sowie Schülerinnen und Schüler verhalten sich respektvoll und unterlassen verletzende Äusserungen.
2
Die Schülerinnen und Schüler erhalten einen persönlichen Schulausweis und haben sich während des Schulbetriebs auf dem Areal der Bündner Kantonsschule jederzeit damit auszuweisen.
3
Sie haben Weisungen der Schulleitung, der Lehrpersonen sowie der Mitarbeitenden zu befolgen.

RM:
Art. 3
Cumportament
1
La direcziun da la scola, las persunas d'instrucziun, las collavuraturas ed ils collavuraturs sco er las scolaras ed ils scolars sa cumportan cun respect e tralaschan remartgas offendentas.
2
Las scolaras ed ils scolars survegnan da la scola in document d'identitad persunal e ston s'identifitgar da tut temp cun quel sin l'areal da la scola chantunala grischuna durant il manaschi da scola.
3
Ellas ed els ston observar las directivas da la direcziun da la scola, da las persunas d'instrucziun sco er da las collavuraturas e dals collavuraturs.

IT:
Art. 3
Condotta
1
La direzione scolastica, gli insegnanti, i collaboratori e gli allievi tengono una condotta rispettosa ed evitano di esprimere commenti offensivi.
2
Gli allievi ricevono una tessera scolastica personale mediante la quale devono legittimarsi in qualsiasi momento durante l'attività scolastica all'interno dell'area della Scuola cantonale grigione.
3
Essi devono seguire le istruzioni della direzione scolastica, degli insegnanti e dei collaboratori.

DE:
Art. 4
Informationsaustausch
1
Die Inhaberinnen und Inhaber der elterlichen Sorge, die Schulleitung und die Klassenlehrperson informieren sich gegenseitig sachlich und transparent über schulische Angelegenheiten zum Wohl der Schülerin oder des Schülers.
2
Die Klassenlehrperson weist ihre Klasse zu Beginn des Schuljahrs auf die Schulordnung und auf die Reglemente der Schulleitung hin.

RM:
Art. 4
Barat d'infurmaziuns
1
Per il bain da la scolara u dal scolar s'infurmeschan vicendaivlamain las titularas ed ils titulars da la tgira genituriala, la direcziun da la scola e la persuna d'instrucziun da classa en moda objectiva e transparenta davart fatschentas da la scola.
2
Al cumenzament da l'onn da scola renda la persuna d'instrucziun da classa attent sia classa a l'urden da scola ed als reglaments da la direcziun da la scola.

IT:
Art. 4
Scambio di informazioni
1
I titolari dell'autorità parentale, la direzione scolastica e l'insegnante di classe si informano reciprocamente in modo oggettivo e trasparente in merito a questioni scolastiche per il bene dell'allievo.
2
All'inizio dell'anno scolastico l'insegnante di classe rende attenta la propria classe al regolamento scolastico e ai regolamenti della direzione scolastica.

DE:
Art. 5
Unterrichtssprache
1
Unterrichtssprache ist die jeweilige Standardsprache. Diese wird in den Lehrplänen festgelegt.
2
Die kantonale Dreisprachigkeit wird besonders gefördert.

RM:
Art. 5
Lingua d'instrucziun
1
La lingua d'instrucziun è mintgamai la lingua da standard correspundenta. Quella vegn fixada en ils plans d'instrucziun.
2
La trilinguitad chantunala vegn promovida spezialmain.

IT:
Art. 5
Lingua d'insegnamento
1
La lingua d'insegnamento è la rispettiva lingua standard. Essa è stabilita nei piani di studio.
2
Viene particolarmente sostenuto il trilinguismo cantonale.

DE:
Art. 6
Austauschschülerinnen und -schüler
1
Austauschschülerinnen und -schüler sind Jugendliche, welche im Rahmen eines Austauschprogramms während maximal eines Schuljahrs den Unterricht an der Bündner Kantonsschule besuchen.
2
Austauschschülerinnen und -schüler haben die Schulordnung und die Reglemente der Schulleitung einzuhalten. Sie unterstehen nicht den Promotionsbestimmungen.

RM:
Art. 6
Scolaras e scolars da barat
1
Scolaras e scolars da barat èn giuvenils che frequentan – en il rom d'in program da barat – l'instrucziun en la scola chantunala grischuna durant maximalmain 1 onn da scola.
2
Las scolaras ed ils scolars da barat ston observar l'urden da scola ed ils reglaments da la direcziun da la scola. Ellas ed els n'èn betg suttamess a las disposiziuns da promoziun.

IT:
Art. 6
Studenti ospiti
1
Gli studenti ospiti sono giovani che frequentano le lezioni presso la Scuola cantonale grigione per al massimo un anno scolastico nel quadro di un programma di scambio.
2
Gli studenti ospiti devono osservare il regolamento scolastico e i regolamenti della direzione scolastica. Non sono soggetti alle disposizioni concernenti la promozione.

DE:
Art. 7
Obligatorischer Versicherungsschutz
1
Der Versicherungsschutz ist Sache der Inhaberinnen und Inhaber der elterlichen Sorge beziehungsweise der volljährigen Schülerin oder des volljährigen Schülers.

RM:
Art. 7
Garanzia obligatorica tras in'assicuranza
1
La garanzia tras in'assicuranza è chaussa da las titularas e dals titulars da la tgira genituriala respectivamain da la scolara maiorenna u dal scolar maioren.

IT:
Art. 7
Copertura assicurativa obbligatoria
1
Compete ai titolari dell'autorità parentale o all'allievo maggiorenne provvedere alla copertura assicurativa.

DE:
Art. 8
Haftungsausschluss
1
Die Schule haftet nicht bei Verlust oder Beschädigung von Gegenständen der Schülerinnen und Schüler, der Lehrpersonen, der Schulleitung und der Mitarbeitenden.

RM:
Art. 8
Exclusiun da la responsabladad
1
La scola na stat betg buna, sche objects da las scolaras e dals scolars, da las persunas d'instrucziun, da la direcziun da la scola e da las collavuraturas e dals collavuraturs van a perder u vegnan donnegiads.

IT:
Art. 8
Esclusione dalla responsabilità
1
La scuola non risponde in caso di perdita o danneggiamento di oggetti degli allievi, degli insegnanti, della direzione scolastica e dei collaboratori.

DE:
Art. 9
Wohnortswechsel
1
Wechseln die Inhaberinnen und Inhaber der elterlichen Sorge beziehungsweise die volljährige Schülerin oder der volljährige Schüler den Wohnort, ist dies der Schulleitung innert 14 Tagen mitzuteilen.

RM:
Art. 9
Midada da domicil
1
Sche las titularas ed ils titulars da la tgira genituriala respectivamain sche la scolara maiorenna u il scolar maioren midan domicil, sto quai vegnir communitgà a la direcziun da la scola entaifer 14 dis.

IT:
Art. 9
Cambio di domicilio
1
Se i titolari dell'autorità parentale o l'allievo maggiorenne cambiano luogo di domicilio, una relativa comunicazione alla direzione scolastica deve essere effettuata entro 14 giorni.

DE:
Art. 10
Abteilungswechsel
1
Der Abteilungswechsel muss von den Inhaberinnen und Inhabern der elterlichen Sorge beziehungsweise von der volljährigen Schülerin oder dem volljährigen Schüler schriftlich begründet bei der Schulleitung beantragt werden.

RM:
Art. 10
Midada da partiziun
1
La midada da partiziun sto vegnir dumandada en scrit e cun ina motivaziun da las titularas e dals titulars da la tgira genituriala respectivamain da la scolara maiorenna u dal scolar maioren a la direcziun da la scola.

IT:
Art. 10
Cambio di sezione
1
Il cambio di sezione deve essere chiesto alla direzione scolastica dai titolari dell'autorità parentale o dall'allievo maggiorenne presentando una motivazione scritta.

DE:
2.
Schulbetrieb

RM:
2.
Manaschi da scola

IT:
2.
Attività scolastica

DE:
Art. 11
Schulveranstaltungen
1
Schulveranstaltungen sind Themenwochen, Fachexkursionen und Klassenanlässe. Der Unterricht kann mit Fachvorträgen und fachbezogenen Darbietungen ergänzt werden.
2
Zur Durchführung eines Klassenanlasses stehen innerhalb von drei Schuljahren maximal zwei Unterrichtstage pro Klasse zur Verfügung. Für Themenwochen können maximal zehn Unterrichtstage pro Schuljahr verwendet werden.
3
Die Schulleitung kann in begründeten Fällen Ausnahmen bewilligen.

RM:
Art. 11
Occurrenzas da scola
1
Occurrenzas da scola èn emnas tematicas, excursiuns specificas ed occurrenzas da classa. L'instrucziun po vegnir cumplettada cun referats spezialisads e cun preschentaziuns che sa refereschan ad in rom.
2
Per realisar in'occurrenza da classa stattan a disposiziun maximalmain 2 dis d'instrucziun per classa entaifer 3 onns da scola. Per emnas tematicas pon vegnir duvrads maximalmain 10 dis d'instrucziun per onn da scola.
3
En cas motivads po la direcziun da la scola permetter excepziuns.

IT:
Art. 11
Manifestazioni scolastiche
1
Le manifestazioni scolastiche sono settimane a tema, escursioni scientifiche sul campo ed eventi di classe. Le lezioni possono essere integrate con relazioni tecniche o produzioni specifiche legate alla materia.
2
Sull'arco di tre anni scolastici, ogni classe ha a disposizione al massimo due giorni di lezione per svolgere un evento di classe. Per le settimane a tema possono essere utilizzati al massimo dieci giorni di lezione per anno scolastico.
3
In casi motivati la direzione scolastica può autorizzare eccezioni.

DE:
Art. 12
Anwesenheit
1
Der Unterricht und die Schulveranstaltungen sind pünktlich und vollständig zu besuchen.

RM:
Art. 12
Preschientscha
1
L'instrucziun e las occurrenzas da scola ston vegnir frequentadas punctualmain e cumplettamain.

IT:
Art. 12
Presenza
1
Le lezioni e le manifestazioni scolastiche devono essere frequentate dando prova di puntualità e per intero.

DE:
Art. 13
Fakultative Unterrichtsfächer
1
Der Besuch eines fakultativen Unterrichtsfachs bedarf einer schriftlichen Anmeldung durch die Schülerin oder den Schüler. Die Schulleitung legt die Anmeldetermine und Modalitäten fest.
2
Eine Abmeldung während des Schuljahrs ist nur aus wichtigen Gründen möglich und bedarf eines schriftlich begründeten Gesuchs der Inhaberinnen und Inhaber der elterlichen Sorge beziehungsweise der volljährigen Schülerin oder des volljährigen Schülers an die Schulleitung. Diese entscheidet abschliessend über das Gesuch.

RM:
Art. 13
Roms d'instrucziun facultativs
1
Sch'ina scolara u in scolar vul frequentar in rom d'instrucziun facultativ, sto ella u el s'annunziar en scrit per quai. La direcziun da la scola fixescha ils termins d'annunzia e las modalitads.
2
In'annullaziun durant l'onn da scola è mo pussaivla, sche motivs impurtants èn avant maun, e premetta ina dumonda motivada en scrit da las titularas e dals titulars da la tgira genituriala respectivamain da la scolara maiorenna u dal scolar maioren che sto esser drizzada a la direcziun da la scola. Quella decida definitivamain davart la dumonda.

IT:
Art. 13
Materie facoltative
1
Per frequentare una materia facoltativa è richiesta un'iscrizione scritta da parte dell'allievo. La direzione scolastica stabilisce il termine di iscrizione e le modalità.
2
Lasciare il corso durante l'anno scolastico è possibile solo per motivi gravi e richiede la presentazione di una domanda corredata di motivazione scritta da parte del titolare dell'autorità parentale o dell'allievo maggiorenne alla direzione scolastica. Quest'ultima decide in via definitiva in merito alla domanda.

DE:
Art. 14
Absenzen vom Unterricht
1
Absenzen vom Unterricht von der ersten bis zur dritten Klasse des Gymnasiums erfordern eine schriftlich begründete Entschuldigung, welche von den Inhaberinnen und Inhabern der elterlichen Sorge zu unterzeichnen ist.
2
Für die letzten drei Jahre vor den schulischen Abschlussprüfungen gilt ein Kontingentsystem.

RM:
Art. 14
Absenzas da l'instrucziun
1
Per absenzas da l'instrucziun da la 1. fin la 3. classa dal gimnasi dovri ina perstgisa motivada en scrit che sto vegnir suttascritta da las titularas e dals titulars da la tgira genituriala.
2
Per ils ultims 3 onns avant ils examens finals da la scola vala in sistem da contingent.

IT:
Art. 14
Assenze dalle lezioni
1
Le assenze dalle lezioni dalla prima fino alla terza classe del liceo richiedono una giustificazione scritta che deve essere firmata dai titolari dell'autorità parentale.
2
Per gli ultimi tre anni che precedono gli esami finali vale un sistema a contingenti.

DE:
Art. 15
Meldepflicht bei Abwesenheit
1
Bleibt eine Schülerin oder ein Schüler mehr als drei Tage dem Unterricht fern, ist das Schulsekretariat unverzüglich zu benachrichtigen.
2
Bei Erkrankung während einer Abschlussprüfung ist ein ärztliches Zeugnis beizubringen.
3
Nichterscheinen zur Abschlussprüfung ohne vorgängig eingereichtes Arztzeugnis oder Bewilligung des Amts hat für den nicht absolvierten Prüfungsteil die Bewertung mit der Note 1 zur Folge.

RM:
Art. 15
Obligaziun d'annunzia en cas d'absenza
1
Sch'ina scolara u in scolar manca pli ditg che 3 dis d'instrucziun, sto vegnir infurmà immediatamain il secretariat da scola.
2
En cas da malsogna durant in examen final sto vegnir preschentà in attestat da la media u dal medi.
3
Sch'ina scolara u in scolar manca a l'examen final senza avair inoltrà ordavant in attestat da la media u dal medi u senza ina permissiun da l'uffizi, vegn quella part da l'examen che na vegn betg absolvida valitada cun la nota 1.

IT:
Art. 15
Obbligo di notifica in caso di assenza
1
Se un allievo non si presenta a lezione per più di tre giorni, la segreteria scolastica deve essere informata senza indugio.
2
In caso di malattia durante un esame finale deve essere presentato un certificato medico.
3
La mancata comparizione agli esami finali senza previo inoltro di un certificato medico o senza autorizzazione dell'Ufficio comporta una valutazione con il voto 1 della parte d'esame non sostenuta.

DE:
Art. 16
Urlaub und Dispensationen
1
Urlaubs- sowie Dispensationsgesuche sind von den Inhaberinnen und Inhabern der elterlichen Sorge beziehungsweise von der volljährigen Schülerin oder dem volljährigen Schüler schriftlich begründet beim zuständigen Schulleitungsmitglied einzureichen.

RM:
Art. 16
Congedi e dispensaziuns
1
Dumondas da congedi sco er da dispensaziun ston vegnir inoltradas en scrit e cun motivaziun da las titularas e dals titulars da la tgira genituriala respectivamain da la scolara maiorenna u dal scolar maioren a la commembra cumpetenta u al commember cumpetent da la direcziun da la scola.

IT:
Art. 16
Congedo e dispense
1
Le domande di congedo e le domande di dispensa corredate di motivazione scritta devono essere presentate dai titolari dell'autorità parentale o dall'allievo maggiorenne al membro competente della direzione scolastica.

DE:
Art. 17
Schulaustritt
1
Der Schulaustritt muss von den Inhaberinnen und Inhabern der elterlichen Sorge beziehungsweise von der volljährigen Schülerin oder dem volljährigen Schüler der Schulleitung schriftlich mitgeteilt werden.
2
Über die Ausstellung eines Austrittszeugnisses entscheidet die Schulleitung.

RM:
Art. 17
Sortida da la scola
1
La sortida da la scola sto vegnir communitgada en scrit da las titularas e dals titulars da la tgira genituriala respectivamain da la scolara maiorenna u dal scolar maioren a la direcziun da la scola.
2
Davart l'emissiun d'in attestat da sortida decida la direcziun da la scola.

IT:
Art. 17
Abbandono della scuola
1
L'abbandono della scuola deve essere comunicato per iscritto dai titolari dell'autorità parentale o dall'allievo maggiorenne alla direzione scolastica.
2
La direzione scolastica decide in merito al rilascio di un certificato di abbandono.

DE:
Art. 18
Öffentliche Veranstaltungen
1
Öffentliche Veranstaltungen und Kundgebungen auf dem Schulareal bedürfen einer Bewilligung durch die Schulleitung.

RM:
Art. 18
Occurrenzas publicas
1
Occurrenzas publicas e manifestaziuns sin l'areal da la scola dovran ina permissiun da la direcziun da la scola.

IT:
Art. 18
Manifestazioni pubbliche
1
Manifestazioni e dimostrazioni pubbliche sull'area della scuola richiedono un'autorizzazione della direzione scolastica.

DE:
3.
Schulvereine und Schülerorganisationen

RM:
3.
Uniuns da scola ed organisaziuns da scolaras e scolars

IT:
3.
Associazioni scolastiche e organizzazioni studentesche

DE:
Art. 19
Schulvereine
1
Gründen Schülerinnen und Schüler einen Verein im Sinne von Artikel 60 ff. des Schweizerischen Zivilgesetzbuchs
[3]
, welcher einen direkten Bezug zur Bündner Kantonsschule hat, sind die Statuten vor der Vereinsgründung der Schulleitung zur Prüfung vorzulegen.

RM:
Art. 19
Uniuns da scola
1
Sche scolaras e scolars fundeschan in'uniun en il senn dals artitgels 60 ss. dal cudesch civil svizzer
[3]
, che ha in connex direct cun la scola chantunala grischuna, ston ils statuts vegnir suttamess a la direcziun da la scola per l'examinaziun avant la fundaziun da l'uniun.

IT:
Art. 19
Associazioni scolastiche
1
Se allievi costituiscono un'associazione ai sensi dell'articolo 60 segg. del Codice civile svizzero
[3]
con riferimento diretto alla Scuola cantonale grigione, prima della costituzione dell'associazione gli statuti devono essere presentati alla direzione scolastica per approvazione.

DE:
Art. 20
Schülerorganisationen
1
Zur Förderung der Schülergemeinschaft und zur Vertretung besonderer Anliegen der Schülerinnen und Schüler können Schülerorganisationen gegründet werden. Diese können von der Schulleitung zur Beratung beigezogen werden.

RM:
Art. 20
Organisaziuns da scolaras e scolars
1
Per promover la cuminanza da las scolaras e dals scolars e per represchentar giavischs spezials da las scolaras e dals scolars pon vegnir fundadas organisaziuns da scolaras e scolars. Quellas pon vegnir consultadas da la direcziun da la scola.

IT:
Art. 20
Organizzazioni studentesche
1
Al fine di favorire la comunità studentesca e di rappresentare richieste particolari degli allievi possono essere costituite organizzazioni studentesche. Queste possono essere chiamate a consulto dalla direzione scolastica.

DE:
4.
Musik- und Chorformationen

RM:
4.
Furmaziuns da musica e da chor

IT:
4.
Formazioni musicali e corali

DE:
Art. 21
Wesen und Leitung
1
Zu den schulinternen Musik- und Chorformationen gehören insbesondere die Kadettenmusik, der Kanti-Chor, das Schülerorchester und die Kanti-s-wings Band.
2
Die Musik- und Chorformationen werden von einer Musiklehrperson der Bündner Kantonsschule oder einer externen Fachperson geleitet.

RM:
Art. 21
Caracter e direcziun
1
Da las furmaziuns da musica e da chor da la scola chantunala fan part en spezial la musica da cadettas e cadets, il chor da la scola chantunala (kanti-chor chur), l'orchester da scolaras e scolars e la band Kanti-s-wings.
2
Las furmaziuns da musica e da chor vegnan dirigidas d'ina persuna d'instrucziun da musica da la scola chantunala grischuna u d'ina experta externa u d'in expert extern.

IT:
Art. 21
Carattere e direzione
1
Fanno parte delle formazioni musicali e corali interne alla scuola in particolare la Banda dei cadetti, il Kanti-Chor, l'orchestra scolastica e la Kanti-s-wings Band.
2
Le formazioni musicali e corali sono dirette da un insegnante di musica della Scuola cantonale grigione o da uno specialista esterno.

DE:
5.
Disziplinarische Sanktionen

RM:
5.
Sancziuns disciplinaras

IT:
5.
Sanzioni disciplinari

DE:
Art. 22
Strafarbeit und Verwarnung
1
Leichtere Verstösse gegen die Schulordnung oder die Reglemente der Schulleitung sowie die Missachtung von Weisungen der Schulleitung, der Lehrpersonen und der Mitarbeitenden können durch die Lehrpersonen mit einer Strafarbeit bis maximal vier Stunden bestraft werden. Die Schulleitung kann schriftliche Verwarnungen aussprechen.

RM:
Art. 22
Chasti ed admoniziun
1
Cuntravenziuns pli levas cunter l'urden da scola u cunter ils reglaments da la direcziun da la scola sco er l'inobservanza da directivas da la direcziun da la scola, da las persunas d'instrucziun e da las collavuraturas e dals collavuraturs pon vegnir chastiadas tras las persunas d'instrucziun cun in chasti da maximalmain 4 uras. La direcziun da la scola po pronunziar admoniziuns en scrit.

IT:
Art. 22
Lavoro di punizione e ammonimento
1
Lievi infrazioni al regolamento scolastico o ai regolamenti della direzione scolastica nonché il mancato rispetto di istruzioni impartite dalla direzione scolastica, dagli insegnanti e dai collaboratori possono essere punite dagli insegnanti con un lavoro di punizione della durata massima di quattro ore. La direzione scolastica può pronunciare ammonimenti scritti.

DE:
1
Bei dringendem Verdacht auf Drogenkonsum kann die Schulleitung einen Drogentest durch den schulärztlichen Dienst anordnen.

RM:
Art. 24
Consum da drogas
1
Sch'i dat in ferm suspect ch'i vegnian consumadas drogas, po la direcziun da la scola ordinar in test da drogas tras il servetsch medical da scola.

IT:
Art. 24
Consumo di droghe
1
In caso di forte sospetto di consumo di droghe, la direzione scolastica può disporre lo svolgimento di un test antidroga da parte del servizio medico scolastico.

DE:
Art. 25
Aussprache
1
Vor der Anordnung eines Ultimatums oder eines befristeten oder definitiven Schulausschlusses findet unter der Leitung der Rektorin oder des Rektors mit der betroffenen Schülerin oder dem betroffenen Schüler eine Aussprache statt, an welcher das zuständige Schulleitungsmitglied und die Klassenlehrperson anwesend sind. Im Falle minderjähriger Schülerinnen und Schüler sind die Inhaberinnen und Inhaber der elterlichen Sorge beizuziehen.

RM:
Art. 25
Discurs
1
Avant che decretar in ultimatum u in'exclusiun da la scola da durada limitada u definitiva ha lieu sut la direcziun da la rectura u dal rectur in discurs cun la scolara pertutgada u cun il scolar pertutgà, al qual èn preschents la commembra cumpetenta u il commember cumpetent da la direcziun da la scola e la persuna d'instrucziun da classa. En cas da scolaras minorennas e da scolars minorens ston esser preschents las titularas ed ils titulars da la tgira genituriala.

IT:
Art. 25
Colloquio di chiarimento
1
Prima che venga disposto un ultimatum o un'esclusione temporanea o definitiva dalla scuola, sotto al direzione del rettore si tiene un colloquio di chiarimento con l'allievo interessato al quale sono presenti il membro competente della direzione scolastica e l'insegnante di classe. Nel caso di allievi minorenni devono essere coinvolti i titolari dell'autorità parentale.

DE:
Art. 26
Mitteilung disziplinarischer Sanktionen
1
Die Inhaberinnen und Inhaber der elterlichen Sorge und die Klassenlehrperson werden von der Schulleitung über die Verwarnung, das Ultimatum oder den befristeten beziehungsweise den definitiven Schulausschluss schriftlich informiert.
2
Ein Ultimatum, ein befristeter und ein definitiver Schulausschluss sind dem Amt mitzuteilen.

RM:
Art. 26
Communicaziun da sancziuns disciplinaras
1
Las titularas ed ils titulars da la tgira genituriala e la persuna d'instrucziun da classa vegnan infurmads en scrit da la direcziun da la scola davart l'admoniziun, davart l'ultimatum u davart l'exclusiun da la scola da durada limitada respectivamain definitiva.
2
In ultimatum, in'exclusiun da durada limitada da la scola ed in'exclusiun definitiva da la scola ston vegnir communitgads a l'uffizi.

IT:
Art. 26
Comunicazione di sanzioni disciplinari
1
I titolari dell'autorità parentale e l'insegnante di classe vengono informati per iscritto dalla direzione scolastica in merito all'ammonimento, all'ultimatum o all'esclusione temporanea o definitiva dalla scuola.
2
L'ultimatum, l'esclusione temporanea e l'esclusione definitiva dalla scuola devono essere comunicati all'Ufficio.

DE:
Art. 27
Rechtsweg
1
Verfügungen der Schulleitung können innert zehn Tagen mit Verwaltungsbeschwerde beim Departement angefochten werden.

RM:
Art. 27
Via giudiziala
1
Cunter disposiziuns da la direcziun da la scola poi vegnir fatg recurs administrativ tar il departament entaifer 10 dis.

IT:
Art. 27
Vie legali
1
Le decisioni della direzione scolastica possono essere impugnate entro dieci giorni con ricorso amministrativo al Dipartimento.

DE:
2018-013

RM:
2018-013

IT:
2018-013

DE:
[1]
BR
110.100
[2]
BR
425.000
[3]
SR
210

RM:
[1]
DG
110.100
[2]
DG
425.000
[3]
CS
210

IT:
[1]
CSC
110.100
[2]
CSC
425.000
[3]
RS
210